કન્ફેડરેશન ઓફ ઓલ ઈન્ડિયા ટ્રેડર્સના મહામંત્રી પ્રવીણ ખંડેલવાલે જણાવ્યું હતું કે વેપારીઓ દ્વારા ૨૮મી સપ્ટેમ્બરે દેશવ્યાપી બંધ કરવામાં આવશે. આ સોદાના વિરોધમાં સમર્થન મેળવવા અને રિટેલમાં એફડીઆઈને મંજૂરી આપવામાં નહીં આવે એ માગણી સંદર્ભે ૧૫ સપ્ટેમ્બરથી દિલ્હીથી વેપારીઓ દ્વારા રથયાત્રા કાઢવામાં આવશે જે દેશના ૨૮ રાજ્યોને આવરી લેશે. તદુપરાંત ૧૬મી ડિસેમ્બરે દિલ્હીમાં વેપારીઓની રેલી યોજવામાં આવશે.